**Alunecăm pe mochete obscene**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vom muri

și nu vom ști

de toate câte s-au mai întâmplat

și-au tulburat

apele deja prea tulburate

a trăi –

o mare nedreptate

o povară cruntă

ori o boală

da!

pledez cu ochii-nchiși

pentru pedeapsa capitală

de a trăi mai mult decât suporți

sunt morți

cei de care vag ne amintim

când se mai întâmplă să citim

deci,

să murim!

dar să murim decent și cât se poate

a trăi – o mare nedreptate

scrieți voi ce vreți în testament

21 septembrie 2018, Constanța